1933

Die jaar 1933 was 'n gewone jaar wat volgens die Gregoriaanse kalender op 'n Sondag begin het. Dit was die 33ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.

Gebeure 
 5 Januarie – Bouwerk begin aan die Golden Gate-brug in San Franciscobaai.
 30 Januarie – Adolf Hitler word rykskanselier van die Duitse Ryk.
 8 Februarie – Die Boeing 247 onderneem sy eerste vlug.
 19 April – Franklin D. Roosevelt kondig aan dat die VSA weg beweeg van die goudstandaard. 
 26 April – Die Gestapo word in Duitsland gevorm.
 8 Julie – Die eerste rugbytoets tussen die Wallabies van Australië en die Springbokke van Suid-Afrika word op Nuweland in Kaapstad gespeel.
 20 Julie – Pous Pius XI sluit 'n konkordaat met Duitsland.
 27 Augustus – Die eerste volledige Bybel in Afrikaans word in gebruik geneem.
 25 September – Die Afsluitdyk word in Nederland amptelik geopen.
 Chicago tree as gasheerstad van die Century of Progress-wêreldtentoonstelling op.

Geboortes 
 1 Januarie – Joe Orton, Engelse dramaturg, skrywer en dagboekskrywer († 1967).
 9 Januarie – Wilbur Smith, Zambiesgebore Suid-Afrikaanse romanskrywer († 2021).
 16 Januarie – Susan Sontag, Amerikaanse skrywer en rolprentregiseur († 2004).
 17 Januarie – Dalida, Franse sangeres en aktrise († 1987).
 31 Januarie – Bernardo Provenzano, Italiaanse mafioso († 2016).
 13 Februarie – Kim Novak, Amerikaanse aktrise.
 10 Maart – Allister Sparks, Suid-Afrikaanse koerantman († 2016).
 15 Maart – Ruth Ginsburg, Amerikaanse advokaat en regter van die Verenigde State se Hooggeregshof († 2020).
 19 Maart – Philip Roth, Amerikaanse romanskrywer († 2018).
 23 Maart – Norman Bailey, Engelse operasanger.
 28 Maart – Cobus Rossouw, Suid-Afrikaanse akteur.
 12 April – Montserrat Caballé, Spaanse operasangeres († 2018).
 15 April – Elizabeth Montgomery, Amerikaanse aktrise († 1995).
 19 April – Jayne Mansfield, Amerikaanse aktrise († 1967).
 26 April – Carol Burnett, Amerikaanse sangeres en aktrise.
 3 Mei – James Brown, Amerikaanse musikant, sanger en liedjieskrywer sanger († 2006).
 23 Mei – Joan Collins, Engelse aktrise en rolprentvervaardiger.
 19 Mei – Edward de Bono, Maltees gebore skrywer († 2021).
 24 Mei – Cecile Cilliers, Suid-Afrikaanse joernalis en skryfster († 2018).
 25 Mei – Lionel Wilson, Suid-Afrikaanse Springbokrugbyspeler († 2017).
 8 Junie – Derek Newark, Engelse filmakteur († 1998).
 13 Junie – Verna Vels, Afrikaanse skryfster en omroeper († 2014).
 17 Junie – Christian Ferras, Franse violis († 1982).
 20 Junie – Danny Aiello, Amerikaanse akteur († 2019).
 22 Junie - Dianne Feinstein, Amerikaanse senator († 2023).
 26 Junie – Claudio Abbado, Italiaanse dirigent († 2016).
 5 Julie – Lisa Janti, Amerikaanse aktrise († 2023).
 9 Julie – Oliver Sacks, Britse neuroloog en skrywer († 2015).
 7 Augustus – Wilma Stockenström, Suid-Afrikaanse skrywer, vertaler en aktrise.
 16 Augustus – Stuart Roosa, Amerikaanse lugvaartingenieur en ruimtevaarder († 1994)
 17 Augustus – Gene Kranz, Amerikaanse lugvaartingenieur en NASA se tweede hoofvlugdirekteur.
 18 Augustus – I.D. Lamprecht, Suid-Afrikaanse skrywer († 2017).
 2 September – Ahmed Kérékou, Beninse politikus en twee keer president van dié land († 2015).
 10 September − Karl Lagerfeld, Duitse modeontwerper, fotograaf en kostuummaker († 2019).
 14 September – Hans Faverey, Nederlandse digter van Surinaamse afkoms († 1990). 
 15 September – Rubem Alves, Brasiliaanse teoloog, filosoof, opvoeder, skrywer en psigoanalis († 2014).
 18 September – Robert Blake, Amerikaanse akteur († 2023).
 19 September – Ingrid Jonker, Afrikaanse digteres († 1965).
 29 September – Samora Machel, president van Mosambiek en die leier van FRELIMO († 1986).
 17 Oktober – "Bill" Anders, Apollo 8-ruimtevaarder.
 27 Oktober – Jan Hettema, Olimpiese fietsryer en Springboktydrenjaer († 2016).
 28 Oktober – Constand Viljoen, Hoof van die Suid-Afrikaanse Weermag en stigter van die Vryheidsfront († 2020).
 3 November – Florence Ribeiro, anti-apartheidsaktivis.
 3 November – Ken Berry, Amerikaanse akteur († 2018).
 19 November – Larry King, Amerikaanse televisie-gasheer († 2021).
 23 November – Krzysztof Penderecki, Poolse komponis.
 17 Desember – Edmond Schietekat, Vlaamse digter († 1981).
 23 Desember – Akihito, 125ste keiser van Japan.

Sterftes 
 5 Januarie – Calvin Coolidge, 30ste President van die Verenigde State (* 1872).
 31 Januarie – John Galsworthy, Engelse romanskrywer en dramaturg, Nobelpryswenner (* 1867).
 6 Februarie – Charles Wynand Malan, Suid-Afrikaanse politikus (* 1883).
 14 Februarie – Paul Louw, Afrikaanse predikant en digter (* 1890).
 29 Junie – Fatty Arbuckle, Amerikaanse akteur, regisseur, en skrywer (* 1887).
 10 Augustus – Joel Krige, Speaker van die Unie van Suid-Afrika (* 1868).
 23 Augustus – Adolf Loos, Oostenrykse argitek en invloedryke teoretikus van moderne boukuns (* 1870).
 23 Oktober – Cor Delfos, baanbreker in die Suid-Afrikaanse yster- en staalbedryf (* 1868).
 29 Oktober – Rudolph Lewis, eerste Suid-Afrikaner wat 'n Olimpiese goue medalje in fietsry kon wen (* 1887).
 4 Desember – Stefan George, Duitse digter (* 1868).
 8 Desember – Karl Jatho, Duitse vliegtuigpionier (* 1873).
 26 Desember – Mary Ann Bevan, Britse byvertoning akteur en verpleegster (* 1874).

 
20ste eeu